Το Σταντιόμ Μυνισιπάλ αποτελεί από το 1970, ημερομηνία ίδρυσης του συλλόγου, το γήπεδο όπου αγωνίζεται η Τουλούζ Φουτμπόλ Κλαμπ. Τα εγκαίνιά του έγιναν το 1937 προκειμένου να μπορέσει να φιλοξενήσει το Παγκόσμιο Κύπελλο Ποδοσφαίρου του 1938, του οποίου την διοργάνωση είχε αναλάβει η Γαλλία. Ιδιοκτήτης του Σταντιόμ είναι ο Δήμος της Τουλούζ. Το γήπεδο έχει γνωρίσει αρκετές ανακαινίσεις το 1949 και στη συνέχεια με την ευκαιρία του Παγκοσμίου Κυπέλλου του 1998. Το Σταντιόμ κατέστη, με αυτό τον τρόπο, το έκτο μεγαλύτερο σε χωρητικότητα γήπεδο στην Γαλλία, πίσω από το Σταντ ντε λα Μπωζουάρ, χωρητικότητας 35.472 θεατών. Ωστόσο, δεν αποτελεί μέρος των γαλλικών γηπέδων που έχουν πιστοποιηθεί από την UEFA της τάξεως των γηπέδων τεσσάρων ή πέντε αστέρων. Το Σταντιόμ Μυνισιπάλ αποτελεί αντικείμενο αρκετών σχεδίων που στοχεύουν στην ανακαίνισή του ενόψει του Ευρωπαϊκού Πρωταθλήματος Ποδοσφαίρου του 2016.